Nai Barghouti

Nai Barghouti (Ramallah, Palestina, 1996) abeslaria, konpositorea eta flauta jotzailea da.

 Ibilbidea 

 Lehen urratsak 
Nai Barghuti guraso musikazaleen alaba da. 7 urterekin hasi zen musika ikasten, ahizpa nagusiak biolina jotzen zuen. Flauta aukeratu zuen berak eta Jerusalemgo Edward Said kontserbatoriora joan zen ikastera, kantuan, berriz, amarengandik jaso zituen lehen irakaspenak. 13 urterekin hasi zen oholtzetara igotzen, eta atzerrian segitu zuen ikasten; besteak beste, musika klasikoan eta jazzean sakondu zuen AEBn eta Herbehereetan.

 Oztopoak 
Nairen esanetan:Palestinan ez dago aukera nahikoa ikasteko eta norbere burua garatzeko. Tel Avivera [Israel] mundu osoko musikariak joaten dira, eta haiengandik ikas dezakete; eskoletara ere joaten dira. Guk ez dugu hori. Kanpora atera naizenean, konturatu naiz nire adineko jendeak goi mailako ikasketak dituela, eta nik baino askoz gehiago dakiela musikaz, nire heziketa oso txikia izan baitzen.Gainera emakume izanda:Edonora noala, borroka egin behar dut emakume izanda talde baten buru izateko eta neure buruarekin seguru egoteko. Lan handia egin behar izan dut hori lortzeko. 

 Atzerrira 
Bide erraza izan ez duen arren, nazioartean egindako birek sona handia ekarri diote, eta arabiar musikaren ordezkari behinenetakotzat hartzen du askok. Estilo propioa garatu du Tarab edo musika arabiar tradizionala beste genero batzuekin nahasiz. Bere musika bizitzan jaso dituen eragin guztien nahasketa bat dela adierazten du eta jazz musikan, klasikoan, arabiarrean nahiz afrikarrean topatzen dituela nahasketa horretarako elementuak. 

Naik urteak daramatza atzerrian abeslari bere doinuak hainbat herrialdetan zuzenean emanez, baina sorterria ahaztu gabe. Palestinaren aldeko elkartasun kontzertua ematen ditu.2024an Iruñeko Baluarten hirugarrenez abestu zuen.

 Diskografia 

 Nai 1 (2022)

 Erreferentziak 

 Kanpo estekak 
 Nai Barghuti YouTube.
 "Kantu min bat lurrari", Ainhoa Sarasolaren artikulua, 2024ko azaroaren 24ko Berria

Kategoria:Palestinarrak
Kategoria:Emakume abeslariak
Kategoria:Emakume musikagileak